মুকুন্দপুরে মাদক মেশানো পানীয় খাইয়ে গণধর্ষণের রেশ কাটার আগেই, আরও এক চাঞ্চল্যকর অভিযোগ। এবার সল্টলেকে মাদক খাইয়ে ধর্ষণের অভিযোগ শিক্ষকের বিরুদ্ধে। অভিযোগকারী তরুণী পেশায় নার্স। কাজের সঙ্গেই পড়াশোনাও চালাতেন। এজন্য রাতে প্রাইভেট টিউশনের জন্য যেতেন সল্টলেক সিডি ব্লকে এক ব্যক্তির কাছে।
 ওয়েব ডেস্ক:  মুকুন্দপুরে মাদক মেশানো পানীয় খাইয়ে গণধর্ষণের রেশ কাটার আগেই, আরও এক চাঞ্চল্যকর অভিযোগ। এবার সল্টলেকে মাদক খাইয়ে ধর্ষণের অভিযোগ শিক্ষকের বিরুদ্ধে। অভিযোগকারী তরুণী পেশায় নার্স। কাজের সঙ্গেই পড়াশোনাও চালাতেন। এজন্য রাতে প্রাইভেট টিউশনের জন্য যেতেন সল্টলেক সিডি ব্লকে এক ব্যক্তির কাছে। অভিযোগ, ওই শিক্ষক খাবার বা পানীয়ের সঙ্গে মাদক মিশিয়ে দিত। বেহুঁশ অবস্থায় ধর্ষণ করা হত তাঁকে। বেশ কয়েকদিন এভাবেই চলে বলে দাবি তরুণীর। কোনও কথাই মনে থাকত না তাঁর। তবে শেষরক্ষা হয়নি। তরুণী টের পেয়ে যান শিক্ষকের কুকীর্তি। এরপরই সল্টলেকে মহিলা পুলিস স্টেশনে অভিযোগ দায়ের করেন তিনি। অভিযুক্তের খোঁজে চলছে তল্লাসি। আরও কেউ এঘটনায় জড়িত কিনা, খতিয়ে দেখছে পুলিস। (আরও পড়ুন- মেয়াদ উত্তীর্ণ ওষুধের স্ট্রিপে বসছে নতুন তারিখ, কলকাতার বুকেই চলছে রমরমিয়ে কারবার)